Základná škola s materskou školou, Školská 1575, Hriňová

**Inovované učebné osnovy**

Stupeň vzdelania: primárne vzdelávanie- I. stupeň ZŠ- ISCED 1

Vyučovací jazyk: slovenský

Vzdelávacia oblasť: jazyk a komunikácia

Predmet: anglický jazyk

ročník: štvrtý

týždenná dotácia: 3 hod./ týždeň

ročná dotácia: 99 hodín

miesto výučby: trieda, učebňa cudzích jazykov, učebňa informatiky

## Úvod

Vzdelávací štandard z anglického jazyka pre primárne vzdelávanie svojou štruktúrou, obsahom aj rozsahom korešponduje s pôvodným vzdelávacím programom z roku 2011. Zahŕňa výkonový a obsahový štandard, ktorý je východiskom školského vzdelávacieho programu pre príslušný vyučovací predmet a daný stupeň vzdelávania. Vzdelávací štandard zároveň obsahuje odporúčané časti, ktoré dotvárajú plastický obraz o používaní a ovládaní jazyka na príslušnej úrovni. Úpravy pôvodného dokumentu spočívali v doplnení charakteristiky predmetu a cieľov, precizovaní jednotlivých častí obsahového štandardu a citátov podľa Spoločného európskeho referenčného rámca pre jazyky. Aktualizovali sa niektoré pojmy, napr. spôsobilosti v obsahovom štandarde sú označené ako kompetencie.

Požiadavky z výkonového štandardu môžu učitelia konkretizovať a rozvíjať v podobe ďalších blízkych učebných cieľov, učebných úloh a otázok. K vymedzeným výkonom sa priraďuje obsahový štandard, v ktorom sa zdôrazňujú kompetencie a funkcie jazyka ako kľúčový prvok vnútornej štruktúry učebného obsahu. Kompetencie a funkcie jazyka sú základom vymedzeného učebného obsahu, to však nevylučuje možnosť učiteľov tvorivo modifikovať stanovený učebný obsah v rámci školského vzdelávacieho programu.

Vzdelávací štandard predstavuje rámec pre rozvoj komunikačných jazykových činností a stratégií a ich realizáciu v rôznych komunikačných kontextoch. Zároveň poskytuje priestor na vytváranie množstva komunikačných situácií a podporuje činnostne zameraný prístup. V tomto zmysle nemajú byť žiaci len pasívnymi aktérmi výučby a konzumentmi hotových poznatkov, ktoré si majú len zapamätať a následne zreprodukovať. Vzdelávací štandard je programom rôznych činností a otvorených príležitostí na rozvíjanie individuálnych učebných možností žiakov.

## Charakteristika predmetu

Vyučovací predmet anglický jazyk patrí medzi všeobecnovzdelávacie predmety a spoločne s vyučovacím predmetom slovenský jazyk a literatúra, resp. jazyk národnostnej menšiny a literatúra vytvára vzdelávaciu oblasť Jazyk a komunikácia.

Vzhľadom na široké využitie cudzích jazykov v súkromnej a profesijnej oblasti života, či už pri ďalšom štúdiu, cestovaní, spoznávaní kultúr aj práci, sa dôraz pri vyučovaní cudzích jazykov kladie na praktické využitie osvojených kompetencií, efektívnu komunikáciu a činnostne zameraný prístup. Komunikácia v cudzích jazykoch je podľa Európskeho referenčného rámca (ES, 2007, s. 5) založená na schopnosti porozumieť, vyjadrovať myšlienky, pocity, fakty a názory ústnou a písomnou formou v primeranej škále spoločenských a kultúrnych súvislostí podľa želaní a potrieb jednotlivca.

Výučba anglického jazyka smeruje k dosiahnutiu komunikačnej úrovne A1.1+ podľa Spoločného európskeho referenčného rámca pre jazyky (SERR) na konci primárneho vzdelávania. Kompletnú komunikačnú úroveň A1 žiaci dosiahnu na konci 5. ročníka ZŠ.

Označenie úrovne A1 je používateľ základného jazyka.

Charakteristika ovládania anglického jazyka na úrovni A1 podľa SERR je nasledujúca:

Rozumie známym každodenným výrazom a najzákladnejším slovným spojeniam, ktorých účelom je uspokojenie konkrétnych potrieb, a tieto výrazy a slovné spojenia dokáže používať. Dokáže predstaviť seba aj iných a dokáže klásť a odpovedať na otázky o osobných údajoch, ako napríklad kde žije, o ľuďoch, ktorých pozná, a o veciach, ktoré vlastní. Dokáže sa dohovoriť jednoduchým spôsobom za predpokladu, že partner v komunikácii rozpráva pomaly a jasne a je pripravený mu pomôcť (SERR, 2013, s. 26).

## Ciele predmetu

Všeobecné ciele vyučovacieho predmetu anglický jazyk vychádzajú z modelu všeobecných kompetencií a komunikačných jazykových kompetencií, ako ich uvádza Spoločný európsky referenčný rámec pre jazyky (ŠPÚ, 2013). Pri formulácii cieľov vyučovacieho predmetu sa zdôrazňuje činnostne zameraný prístup - na splnenie komunikačných úloh sa žiaci musia zapájať do komunikačných činností a ovládať komunikačné stratégie.

**Cieľom vyučovacieho predmetu anglický jazyk je umožniť žiakom:**

* efektívne používať všeobecné kompetencie, ktoré nie sú charakteristické pre jazyk, ale sú nevyhnutné pre rôzne činnosti, vrátane jazykových činností,
* využívať komunikačné jazykové kompetencie, aby sa realizoval komunikačný zámer vymedzeným spôsobom,
* v receptívnych jazykových činnostiach a stratégiách (počúvanie s porozumením, čítanie s porozumením) spracovať hovorený alebo napísaný text ako poslucháč alebo čitateľ, v produktívnych a interaktívnych jazykových činnostiach a stratégiách (ústny prejav, písomný prejav) vytvoriť ústny alebo písomný text,
* používať hovorené a písané texty v komunikačných situáciách na konkrétne funkčné ciele.

**Špecifiká vyučovania cudzích jazykov v primárnom vzdelávaní**

 Dôležitou úlohou primárneho vzdelávania v oblasti cudzích jazykov je podpora rozvoja osobnosti dieťaťa. Vytvárajú sa základy pre ďalšie vzdelávanie, rozvíja sa schopnosť žiakov porozumieť vlastnej a cudzej kultúre. Osvojenie si cudzieho jazyka má veľký význam. Prostredníctvom cudzieho jazyka sa žiaci oboznámia so zvyklosťami, spôsobom správania sa ľudí v rôznych krajinách. Znalosti cudzích jazykov vytvárajú podmienky pre nezaujatú otvorenosť pre svet.

Východiskom pre výber vyučovacích metód je skutočnosť, že žiaci mladšieho školského veku nadobúdajú komunikačné kompetencie špecifickými formami učenia sa. Základný princíp vyučovania cudzích jazykov v primárnom vzdelávaní spočíva v podpore radosti žiakov z učenia sa cudzieho jazyka, využívaní vysokej miery zvedavosti detí, ich túžby skúmať a objavovať. Pri výučbe cudzieho jazyka je dôležité rešpektovať možnosti a schopnosti detí. Predovšetkým je potrebné upriamiť pozornosť na stav a úroveň vývinu poznávacích schopností a osobnostných charakteristík detí v mladšom školskom veku. Je nevyhnutné zabezpečiť podmienky vyučovania cudzieho jazyka tak, aby sa u žiakov podporovala a rozvíjala:

* motivácia – učenie sa, získavanie a osvojovanie nových poznatkov a informácií, aktívna spolupráca na činnostiach v triede, tvorivosť, flexibilita,
* záujmy – záujem o školu, učenie, predmet cudzí jazyk a ostatné vyučovacie predmety,
* osobnostné vlastnosti a prejavy – zodpovednosť, kooperatívnosť, empatia, vôľové a sebaregulačné vlastnosti, emocionálna stabilita, rozvíjanie sebavedomia a pozitívnych postojov,
* všeobecné rozumové schopnosti – rozvoj foriem myslenia (názorné, logické, abstraktné, kritické), posilňovanie psychických funkcií (vnímanie prostredníctvom rôznych zmyslov, zámerná pozornosť, vizuálna, auditívna, kinestetická pamäť, reč).

Proces učenia sa cudzieho jazyka u žiakov v primárnom vzdelávaní sa opiera o činnosť žiakov a ich zmyslové vnímanie, ktoré sú základom pre pamäťové a verbálne učenie sa. Zapájanie viacerých zmyslových vnemov pri osvojovaní si učiva podporuje kvalitnejší proces zapamätávania a dlhodobejšie uchovanie vedomostí a zručností. Učenie má názornočinnostný charakter a využíva názorné učebné pomôcky s možnosťou variabilných aktivít. Nasledujúce metodicko-didaktické princípy majú význam pre efektívne vyučovanie cudzieho jazyka na prvom stupni základnej školy:

* vyučovanie orientované na žiaka,
* činnostný charakter vyučovania,
* rešpektovanie individuálnych osobitostí žiakov,
* pozitívna motivácia,
* názornosť a primeranosť veku,
* časté striedanie organizačných foriem práce v rámci vyučovacej hodiny,
* systematické opakovanie,
* tolerovanie chyby ako prirodzenej súčasti učenia sa jazyka,
* rozvíjanie komunikačnej kompetencie ako produktu vyučovania, nie domácej prípravy.

## Kompetencie

„Používatelia jazyka a učiaci sa jazyk využívajú mnoho kompetencií, ktoré získali vďaka svojim predchádzajúcim skúsenostiam a ktoré môžu aktivovať tak, aby mohli plniť vzdelávacie úlohy a aktivity v komunikačných situáciách, v ktorých sa nachádzajú. Kompetencie sú súhrnom vedomostí, zručností a vlastností, ktoré umožňujú jednotlivcovi konať“ (SERR, 2013, s. 12, 103).

### Všeobecné kompetencie

Všeobecné kompetencie sú tie, ktoré nie sú charakteristické pre jazyk. Zahŕňajú široké spektrum spôsobilostí, ktoré sa týkajú napríklad sebauvedomenia, procesu učenia sa a pod., a sú nevyhnutné pre rôzne činnosti, vrátane jazykových činností (SERR, 2013, s. 12).

Žiak dokáže:

* osvojiť si efektívne stratégie učenia, ktoré vedú k pochopeniu potreby vzdelávania sa v cudzom jazyku,
* sústrediť sa na prijímanie informácií,
* používať získané vedomosti a spôsobilosti.

### Komunikačné jazykové kompetencie

Komunikačné jazykové kompetencie umožňujú žiakovi konať s použitím konkrétnych gramatických prostriedkov (SERR, 2013, s. 12).

Žiak dokáže:

* používať známe každodenné výrazy, najzákladnejšie slovné spojenia a jednoduché vety a rozumieť im,
* predstaviť seba a iných,
* porozumieť jednoduchým otázkam a odpovedať na ne,
* jednoducho opísať seba, svoju rodinu a kamarátov,
* dohovoriť sa jednoduchým spôsobom s využívaním prevažne verbálnych, ale aj neverbálnych komunikačných prostriedkov v kontexte každodennej komunikácie a vyjadrenia svojich osobných záujmov.

### Jazykové kompetencie

Žiak dokáže:

* používať iba najzákladnejší rozsah jednoduchých slov a výrazov týkajúcich sa jeho osoby a záujmov,
* používať základný repertoár slovnej zásoby, izolovaných slov a slovných spojení,
* ovládať výslovnosť obmedzeného repertoáru naučenej slovnej zásoby,
* odpísať známe slová, krátke slovné spojenia a vety,
* vyhláskovať svoje meno, adresu.

###  Sociolingválne kompetencie

Žiak dokáže:

* nadviazať základnú spoločenskú komunikáciu,
* pozdraviť sa, rozlúčiť sa, predstaviť sa, poďakovať sa, atď.

**Pragmatické kompetencie**

Žiak dokáže:

* spájať písmená,
* spájať slová pomocou spojovacích výrazov, napr. „a“, „alebo“.

**Vzdelávací štandard**

## Výkonový štandard - komunikačné jazykové činnosti a stratégie

Výkonový štandard určuje požiadavky na komunikačné jazykové činnosti a stratégie: počúvanie s porozumením, čítanie s porozumením, písomný prejav a ústny prejav, ktoré má žiak dosiahnuť na konci príslušného ročníka. Navrhované delenie výkonových štandardov do ročníkov je iba odporúčané (nie povinné), pričom žiak musí na konci primárneho vzdelávania dosiahnuť úroveň A 1.1+.

Jazykové činnosti a stratégie sa rozvíjajú väčšinou integrovane, t. j. viaceré súčasne. Dôraz na konkrétne jazykové činnosti sa odvíja od komunikačnej situácie, v ktorej sa účastníci komunikácie nachádzajú.

### Receptívne činnosti a stratégie

Rozvoj počúvania s porozumením sa pri vyučovaní cudzieho jazyka v primárnom stupni vzdelávania považuje za kľúčový. Žiak počúva rôzne dialógy, texty, príbehy a pod. v anglickom jazyku, ktoré potom ako model imituje a používa v rozličných situáciách. Vnímanie a porozumenie zvukovej podoby jazyka je východiskom pre rozvoj ostatných komunikačných jazykových činností a stratégií. Osvojenie si zvukovej podoby jazyka predchádza osvojeniu si jeho písomnej podoby.

### Počúvanie s porozumením

### Výkonový štandard

### Žiak na konci 4. ročníka dokáže:

### - identifikovať známe slová,

- identifikovať najzákladnejšie slovné spojenia a veľmi jednoduché vety týkajúce sa jeho osoby a oblasti jeho záujmov,

- porozumieť najzákladnejším slovným spojeniam a veľmi jednoduchým vetám, ktoré sa týkajú jeho osoby a oblasti jeho záujmov,

- porozumieť jednoduchým pokynom k práci na vyučovacej hodine,

- porozumieť jednoduchým pokynom ako sa orientovať,

- porozumieť jednoduchým otázkam na známe témy,

- porozumieť hlavnej myšlienke vypočutého jednoduchého textu za predpokladu, že je hovorený zreteľne, je starostlivo artikulovaný aporozumenie je podporené vizuálnymi podnetmi.

### Čítanie s porozumením

**Výkonový štandard**

Žiak na konci 4. ročníka dokáže:

* identifikovať hlásky,
* vyhľadať známe slová a základné slovné spojenia,
* porozumieť a zapamätať si jednoduché slová a vety na známe témy,

- prečítať a porozumieť jednoduchým pokynom k práci na vyučovacej hodine a jednoduchým orientačným pokynom,

* porozumieť hlavnej myšlienke jednoduchého textu na známu tému,
* prečítať aporozumieť veľmi krátkym jednoduchým textom, napr. na plagátoch, pohľadniciach.

**Produktívne činnosti a stratégie**

Ústny prejav

**Výkonový štandard**

Žiak na konci 4. ročníka dokáže:

* pýtať sa jednoduché otázky z oblasti jeho každodenného života a osobných záujmov,
* odpovedať na jednoduché otázky z oblasti jeho každodenného života a osobných záujmov, napr. o sebe, o svojej rodine, o kamarátoch.
* porozumieť a riadiť sa krátkymi a jednoduchými pokynmi,
* používať čísla, základné číslovky, údaje o čase,
* porozumieť časovým údajom v rámci denného režimu, týždňa, mesiaca a roka,
* jednoduchým spôsobom opísať seba, svoj domov, školu, spolužiakov,
* dohovoriť sa jednoduchým spôsobom s partnerom v krátkom dialógu na známe témy.

###  Písomný prejav

Písanie sa začína nacvičovať pomocou aktivít, v ktorých žiak odpisuje alebo dopĺňa písmená, slová, neskôr krátke vety, pričom má k dispozícii správny vzor.

**Výkonový štandard**

Žiak na konci 4. ročníka dokáže:

* správne napísať všetky písmená abecedy,
* správne odpísať slová, krátke vety,
* napísať vlastné meno, adresu, vek,
* napísať krátky pozdrav a pohľadnicu.

 **Prehľad kompetencií a funkcií jazyka pre úroveň A1 až B2**

Kompetencie a funkcie jazyka stanovené pre úrovne A1 až B2 uvádza nasledujúca tabuľka (BEACCO, J.-C., BOUQUET, S., PORQUIER, R., 2004, s.63-66).

V rámci primárneho vzdelávania sa v cudzích jazykoch rozvíjajú **iba kompetencie a funkcie špecifikované v časti obsahový štandard**, v súlade s výkonovým štandardom v cudzom jazyku pre žiakov mladšieho školského veku.

Každá kompetencia v obsahovom štandarde sa člení na štyri komponenty, ktoré sú všetky súčasťou komunikačnej kompetencie a bez ktorých sa komunikácia nemôže uskutočňovať. V rámci obsahového štandardu jednotlivé kompetencie na seba nenadväzujú, môžu sa navzájom kombinovať a neustále vytvárať nové komunikačné kontexty.

 Tabuľka uvádza prehľad kompetencií a funkcií stanovených pre úrovne A1 až B2.

Kompetencie a funkcie **relevantné pre primárne vzdelávanie sú zvýraznené**.

|  |  |
| --- | --- |
| **Kompetencie**  | **Funkcie**  |
| **1. Nadviazať kontakt v súlade s komunikačnou situáciou**  | Upútať pozornosť **Pozdraviť** Odpovedať na pozdrav **Poďakovať sa a vyjadriť uznanie** **Rozlúčiť sa**  |
| **2. Vypočuť si a podať informácie**  | **Informovať sa** Potvrdiť a trvať na niečom Začleniť informáciu Odpovedať na požiadavky  |
| **3. Vybrať si z ponúkaných možností**  | **Identifikovať** **Opísať**  |

|  |  |
| --- | --- |
|  | Potvrdiť/Odmietnuť Opraviť  |
| **4. Vyjadriť názor**  | **Vyjadriť názor** Vyjadriť súhlas Vyjadriť nesúhlas Vyjadriť presvedčenie Vyjadriť vzdor Protestovať Vyjadriť stupne istoty  |
| **5. Vyjadriť vôľu**  | **Vyjadriť želania** Vyjadriť plány  |
| **6. Vyjadriť schopnosť**  | Vyjadriť vedomosti Vyjadriť neznalosť **Vyjadriť schopnosť vykonať nejakú činnosť**  |
| **7. Vyjadriť pocity**  | **Vyjadriť radosť, šťastie, uspokojenie** **Vyjadriť smútok, skľúčenosť** Vyjadriť súcit Vyjadriť fyzickú bolesť Utešiť, podporiť, dodať odvahu  |
| 8. Vyjadriť očakávania a reagovať na ne  | Vyjadriť nádej Vyjadriť sklamanie Vyjadriť strach, znepokojenie, úzkosť Ubezpečiť Vyjadriť úľavu Vyjadriť spokojnosť  |

|  |  |
| --- | --- |
|  | Vyjadriť nespokojnosť, posťažovať sa Zistiť spokojnosť/nespokojnosť  |
| **9. Predstaviť záľuby a vkus**  | **Vyjadriť, čo mám rád, čo sa mi páči, čo uznávam** **Vyjadriť, že niekoho/niečo nemám rád** Vyjadriť, čo uprednostňujem  |
| 10. Reagovať vo vyhrotenej situácii  | Vyjadriť hnev, zlú náladu Reagovať na hnev, zlú náladu niekoho iného  |
| **11. Stanoviť, oznámiť a zaujať postoj k pravidlám alebo povinnostiam**  | **Vyjadriť príkaz/zákaz** Vyjadriť morálnu alebo sociálnu normu Žiadať o povolenie a súhlas Dať súhlas Odmietnuť Zakázať Reagovať na zákaz Sľúbiť  |
| 12. Reagovať na porušenie pravidiel alebo nesplnenie povinností  | Obviniť (sa), priznať (sa) Ospravedlniť (sa) Odmietnuť/Poprieť obvinenie Vyčítať/Kritizovať  |
| 13. Reagovať na príbeh alebo udalosť  | Vyjadriť záujem o niečo Vyjadriť záujem o to, čo niekto rozpráva Vyjadriť prekvapenie Vyjadriť, že ma niekto/niečo neprekvapil/-lo  |

|  |  |
| --- | --- |
|  | Vyjadriť nezáujem  |
| **14. Dať ponuku a reagovať na ňu**  | **Žiadať niekoho o niečo**  **Odpovedať na žiadosť** **Navrhnúť niekomu, aby niečo urobil** **Navrhnúť niekomu, aby sme spoločne niečo urobili** **Ponúknuť pomoc** Navrhnúť, že niečo požičiam/darujem **Odpovedať na návrh**  |
| 15. Reagovať na niečo, čo sa má udiať v budúcnosti  | Varovať pred niekým/niečím Poradiť Povzbudiť Vyjadriť želanie  |
| 16. Reagovať na niečo, čo sa udialo v minulosti  | Spomenúť si na niečo/niekoho Vyjadriť, že som na niečo/niekoho zabudol Pripomenúť niekomu niečo Kondolovať Blahoželať  |
| **17. Reagovať pri prvom stretnutí**  | **Predstaviť niekoho** **Predstaviť sa** **Reagovať na predstavenie niekoho** **Privítať**  |
| 18. Korešpondovať  | Začať list Rozvinúť obsah listu  |

|  |  |
| --- | --- |
|  | Ukončiť list  |
| **19. Telefonovať**  | **Začať rozhovor** Udržiavať rozhovor **Ukončiť rozhovor**  |
| 20. Komunikovať  | Začať rozhovor Ujať sa slova v rozhovore Vypýtať si slovo Vrátiť sa k nedopovedanému, keď ma prerušili Zabrániť niekomu v rozhovore  |
| 21. Vypracovať štruktúrovanú prezentáciu  | Uviesť tému, hlavnú myšlienku Oboznámiť s obsahom a osnovou Rozviesť tému a hlavnú myšlienku Prejsť z jedného bodu na iný Ukončiť výklad  |
| 22. Doplniť štruktúrovanú prezentáciu  | Zdôrazniť, dať do pozornosti Odbočiť od témy Vrátiť sa k pôvodnej téme Uviesť príklad Citovať Parafrázovať  |
| 23. Zúčastniť sa diskusie/Argumentovať  | Navrhnúť novú tému/bod diskusie Odmietnuť diskutovať na ponúkanú tému/bod diskusie Vrátiť sa k téme/k bodu diskusie  |
| 24. Uistiť sa, že slová/výklad/argument boli pochopené  | Uistiť sa, že účastník komunikácie pochopil moje vyjadrenia Uistiť sa, že som dobre pochopil to, čo bolo povedané Požiadať o pomoc pri vyjadrení slova/slovného spojenia Nahradiť zabudnuté/neznáme slovo Hľadať slovo/slovné spojenie Opraviť sa, vrátiť sa k rozhovoru  |
| 25. Porozprávať príbeh  | Rozprávať Začať príbeh, historku, anekdotu Zhrnúť  |

 **Obsahový štandard**

Obsahový štandard pozostáva z kompetencií, ktoré sú bližšie špecifikované funkciami jazyka. Všetky vymedzené kompetencie a funkcie jazyka sú povinnou súčasťou obsahového štandardu. Obsahový štandard je vymedzený pre tretí a štvrtý ročník. Navrhované delenie do ročníkov je iba odporúčané, nie povinné. Obsahový štandard pre oba ročníky spoločne vymedzuje záväzné požiadavky pre komunikačnú úroveň A 1.1+. Kompetencie stanovené pre tretí ročník žiak využíva pri ďalšom rozvíjaní komunikačnej kompetencie vo vyššom ročníku bez toho, aby boli duplicitne uvádzané v obsahovom štandarde pre 4. ročník ZŠ.

Jednotlivé kompetencie a funkcie jazyka v rámci ročníka sa môžu kombinovať a rozvíjať v ľubovoľnom poradí. Ďalšou povinnou súčasťou obsahového štandardu je Jazyková dimenzia, ktorá je špecifikovaná príkladmi použitia daného javu v časti Interakčné schémy. Javy, ktoré si žiak osvojil pri určitej kompetencii, používa aj v rámci iných kompetencií vymedzených v tomto obsahovom štandarde.

### Kompetencia č.3 Vybrať si z ponúkaných možností

|  |  |  |  |
| --- | --- | --- | --- |
| **Kompetencie**  | **Funkcie**  | **Interakčné scény**  | **Jazyková dimenzia**  |
| **Choosing from given options** *Vybrať si* *z ponúkaných možností*  | Describing *Opísať*  | The house is next to the cinema. My pencil is new. We have got 26 books.  | Neurčitý a určitý člen. Predložky určujúce smer a miesto *between, next to, from*. Zák. číslovky 10-30. Časovanie slovesa *have got* v oznamovacej vete, tvorba otázky a záporu.  |

 **Kompetencia č. 7 Vyjadriť pocity**

|  |  |  |  |
| --- | --- | --- | --- |
| **Kompetencie**  | **Funkcie**  | **Interakčné scény**  | **Jazyková dimenzia**  |
| **Expressing feelings** *Vyjadriť pocity*   | Expressing joy, happiness, satisfaction *Vyjadriť radosť, šťastie, uspokojenie*  | She ́s nice and clever. It ́s perfect.   | Skrátené tvary pomocných slovies *to be, have got.* Spojky *and, but, or*. Príslovky času *now, today.*  |
| Expressing sadness, dejection *Vyjadriť smútok,* *skľúčenosť*  | I ́m sad today. They aren ́t happy. It isn ́t nice.  |

 **Kompetencia č. 9 Predstaviť záľuby a vkus**

|  |  |  |  |
| --- | --- | --- | --- |
| **Kompetencie**  | **Funkcie**  | **Interakčné scény**  | **Jazyková dimenzia**  |
| **Expressing interests and tastes** *Predstaviť záľuby a vkus*   | Expressing likes and respects*Vyjadriť, čo mám rád, čo sa mi páči, čo* *uznávam*  | I love/like English. I ́m watching TV now. Does your brother like football?  | Jednoduchý prítomný čas základných plnovýznamo- vých slovies, tvorba otázky a záporu. Prítomný priebehový čas, tvorba otázky a záporu.  |
| Expressing dislikes about sb/sth *Vyjadriť, že niekoho/ niečo nemám rád*  | I don ́t like cakes. He doesn ́t like computer games.  |

 **Kompetencia č. 11 Stanoviť, oznámiť a zaujať postoj k pravidlám alebo povinnostiam**

|  |  |  |  |
| --- | --- | --- | --- |
| **Kompetencie**  | **Funkcie**  | **Interakčné scény**  | **Jazyková dimenzia**  |
| **Setting, stating, taking** **a stance towards rules and** **obligations** *Stanoviť, oznámiť a zaujať postoj k* *pravidlám alebo povinnostiam*  | Expressing a command/prohibition *Vyjadriť príkaz/zák*az  | Open/Close the door. Don ́t run/talk. Sit down/Stand up. Listen. Read. Sing. Come here. Turn right.  | Rozkazovací spôsob.  |

### Kompetencia č. 14 Dať ponuku a reagovať na ňu

|  |  |  |  |
| --- | --- | --- | --- |
| **Kompetencie**  | **Funkcie**  | **Interakčné scény**  | **Jazyková dimenzia**  |
| **Making and responding to an offer** *Dať ponuku a reagovať* *na ňu*  | Asking sb for sth *Žiadať niekoho o niečo*  | Give me your exercise book, please. Can I go to the toilet, please?  | Osobné zámená. Sloveso *can* v žiadosti. Spojenie *let ́s* + sloveso. Predložka *for*.   |
| Responding to a request *Odpovedať na žiadosť*  | Yes. Ok. No, sorry.  |
| Suggesting sb do sth *Navrhnúť niekomu, aby niečo urobil*  | Can you visit me today?  |
| Suggesting sb do sth together *Navrhnúť niekomu, aby sme spoločne niečo urobili*  | Let ́s play.   |
| Offering help *Ponúknuť pomoc*  | Can I help you?  |
| Responding to a suggestion *Odpovedať na návrh*  | Ok. Yes, please. Thanks. No, thank you. These flowers are for you.  |

 **Kompetencia č. 17 Reagovať pri prvom stretnutí**

|  |  |  |  |
| --- | --- | --- | --- |
| **Kompetencie**  | **Funkcie**  | **Interakčné scény**  | **Jazyková dimenzia**  |
| **Reacting at the first meeting** *Reagovať pri prvom stretnutí*  | Introducing sb *Predstaviť niekoho*  | This is my friend Jane. She ́s from England. They work in a hospital. My mother ́s name is Mia. She ́s my sister. I ́ve got one sister and two brothers.  | Privlastňovací pád. Základné privlastňovacie zámená. Jednoduchý prítomný a priebehový čas, tvorba otázky a záporu. Spojka *with*.   |
| Introducing oneself *Predstaviť sa*  | My name is Tina Jones. I ́m from Slovakia. I come from Slovakia. I live in a small town.  |
| Responding to an introduction *Reagovať na predstavenie niekoho*  | Hello. I ́m Jane. How are you? Fine, thanks. And you?  |
| Welcoming *Privítať*  | Welcome. Come in. We can play with our toys together.  |

### Kompetencia č. 19 Telefonovať

|  |  |  |  |
| --- | --- | --- | --- |
| **Kompetencie**  | **Funkcie**  | **Interakčné scény**  | **Jazyková dimenzia**  |
| **Making** **a phone call** *Telefonovať*  | Beginning a phone call*Začať rozhovor*  | Hello. 235689. This is Peter. Peter, here. Can you spell your name? Peter  | Opytovacie zámeno *when*. Predložky času *on,*  |
|  |  | speaking. Is Jo there, please? When have we got the tennis match?  | *in, at.*   |
| Ending a phone call *Ukončiť rozhovor*  | See you at school. Bye. Goodbye.   |

## Tematické okruhy

Predložený dokument stanovuje základné tematické okruhy, ku ktorým boli pričlenené podtémy bližšie špecifikujúce tematické okruhy. Tematické okruhy a podtémy sú v zásade spoločné pre všetky cudzie jazyky, ktoré sa vyučujú na našich školách. Slovná zásoba má istú tematickú príslušnosť, ktorá sa prirodzene vo viacerých komunikačných témach prelína. Naplnenie každého tematického okruhu konkrétnou slovnou zásobou sa odvíja od používaných materiálno-didaktických prostriedkov a korešponduje s rozvíjanými kompetenciami, ktoré sú stanovené v obsahovom štandarde.

Uvedené tematické okruhy sú odporúčané, nie povinné.

Rodina a spoločnosť

Osobné údaje

Rodina - vzťahy v rodine

Náš domov

Môj dom/byt

Domov a jeho okolie

### Ľudské telo, starostlivosť o zdravie

Ľudské telo

Fyzické charakteristiky

 Človek na cestách

Dopravné prostriedky

Vzdelávanie

Škola a jej zariadenie

Učebné predmety

### Človek a príroda

Zvieratá

Počasie

Rastliny

Voľný čas a záľuby

Záľuby

Výživa a zdravie

Zdravé stravovanie

Jedlá

Uprostred multikultúrnej spoločnosti

Cudzie jazyky

Rodinné sviatky

Zbližovanie kultúr

Odievanie a móda

Základné druhy oblečenia

Šport nám, my športu

Druhy športu: zimné a letné, individuálne a kolektívne

Obchody

Obchody a nakupovanie

Krajiny, mestá a miesta

Moja krajina a moje mesto

Vzory

Dieťa a jeho vzory

## Postup pri rozvíjaní komunikačných jazykových činností a stratégií

### Počúvanie s porozumením a ústny prejav ako primárna činnosť

V počiatočných etapách je vyučovanie cudzieho jazyka zamerané na nácvik správnej výslovnosti, budovanie aktívnej slovnej zásoby a komunikačných jazykových činností a stratégií. Rozvíjajú sa receptívne činnosti: počúvanie ako jazykový vzor a zdroj gramatických prostriedkov a produktívne činnosti, ústny prejav, v ktorom dôležitú úlohu zohráva reprodukčná fáza - rôzne druhy opakovania. Na začiatku výučby žiaci musia veľa počúvať. Každá cudzojazyčná rečová činnosť učiteľa by mala byť sprevádzaná jeho neverbálnymi komunikačnými prejavmi (mimika, gestikulácia, názorný, napr. obrázkový materiál), mala by byť motivujúca, aby žiaci radi počúvali. Ústny prejav žiakov sa na tomto stupni realizuje väčšinou imitatívnou formou (opakovanie jazykových štruktúr alebo len jednotlivých slov).

 **Začiatky čítania a písania**

Počiatočný kontakt s písomnou formou cudzieho jazyka je vizuálny. Vychádza zo slovnej zásoby, ktorú si žiaci osvojili prostredníctvom počúvania. Nácvik čítania s porozumením má byť odstupňovaný - obrázky, slová, slovné spojenia, krátke vety. V počiatočnej fáze čítania žiaci čítajú slová, ktoré si už osvojili (rozumejú im po vypočutí, vedia ich vyslovovať, poznajú ich konkrétny význam). V prvej etape sa vytvára asociácia medzi zvukovou/hovorenou podobou slova a konkrétnou predstavou jeho významu (napr. obrázok). V začiatkoch čítania je k tejto predstave priradená písomná podoba slova a žiaci ho čítajú s naučenou správnou výslovnosťou a s porozumením. Žiaci pokračujú v čítaní slovných spojení a jednoduchých viet. Žiaci začínajú písať po nácviku čítania slov, resp. po fáze vizuálneho kontaktu s písomnou podobou známych slov. Písanie sa najskôr obmedzuje na odpisovanie slov. Pri písaní slovných spojení a jednoduchých viet pracujú žiaci pomocou modelového textu. Nácvik čítania a písania v cudzom jazyku musí byť veku primeraný a postupný, čo sa týka obsahu aj nárokov na žiaka.

Komunikačný kontext sa vytvára prostredníctvom krátkych a jednoduchých textov, ktoré sú primeraným spôsobom upravené pre komunikačnú úroveň žiakov a sú v súlade s vekovými osobitosťami žiakov mladšieho školského veku, napr.: obrázkové príbehy, ukážky z rozprávok, pohľadnice, pokyny, dotazníky, ilustrované opisy, plagáty, texty detských piesní.

**Hodnotenie**

### Obsah hodnotenia

**Počúvanie s porozumením:** hodnotia sa rôzne čiastkové spôsobilosti - rozlišovanie a porovnávanie hlások, slabík a slov, porovnávanie významu viet na základe ich intonácie. Úlohy vhodné pre žiakov tohto veku sú také, ktoré im umožňujú demonštrovať pochopenie prostredníctvom neverbálnych prostriedkov (označovanie a spájanie obrázkov, vyfarbovanie, kreslenie).

**Ústny prejav:** úlohy, ktoré sú určené na hodnotenie ústneho prejavu, musia byť realistické, zmysluplné. Výroky žiakov v cudzom jazyku sa nemajú hodnotiť izolovane, ale majú byť vnímané v kontexte situácie. Dôraz sa kladie na splnenie komunikačného zámeru. Osobitnú pozornosť je potrebné venovať správnej výslovnosti a náležitej intonácii.

**Čítanie s porozumením:** hodnotia sa čiastkové spôsobilosti čítania (napr. rozlišovanie a porovnávanie písomnej formy slov, hľadanie konkrétnych slov alebo informácií v texte, čítanie krátkych textov s porozumením).

**Písaný prejav:** úlohy určené na hodnotenie písania by mali odzrkadľovať aktivity v triede. Žiaci odpisujú slová a krátke vety, neskôr aj krátke odseky; nakoniec píšu vlastné vety a krátke odseky. Úlohy musia byť autentické a pre žiakov zaujímavé (napísanie zoznamu potravín, ktoré treba kúpiť, napísať krátke vety o sebe a pod.).

 **Spôsoby hodnotenia:**

* Hodnotenie učiteľom: ústnou formou alebo písomnou formou: jeho cieľom je ohodnotiť vedomosti žiaka a jeho spôsobilosti, pomáhať učiteľom aj žiakom monitorovať pokrok žiaka v učení. Forma a obsah hodnotenia by mali reflektovať skúsenosti detí z vyučovania (typy úloh sú žiakom známe z vyučovacieho procesu).
* Hodnotenie spolužiakmi: má mať motivačnú funkciu, viesť žiakov k väčšej vzájomnej tolerancii a naučiť ich všímať si pozitíva práce spolužiakov, čo môže pozitívne ovplyvniť atmosféru v triede, pretože žiaci sa učia rešpektovať jeden druhého.
* Sebahodnotenie: rozvíja kognitívne spôsobilosti žiaka, ako je napríklad monitorovanie vlastného pokroku v učení, uvedomovanie si svojich schopností, štýlov učenia a kladenia si vlastných cieľov. Proces hodnotenia prebieha zo začiatku v materinskom jazyku. Medzi najčastejšie metódy sebahodnotenia patria: portfólio, dotazníky, rozhovory s učiteľom a denníky. Portfólio obsahuje sebahodnotiace záznamy, hodnotenie učiteľom a zbierku prác, ktoré žiak vytvorí počas určitého obdobia. Súčasťou portfólia môžu byť písomné práce, kresby, projekty a pod., ktoré si do portfólia vyberá žiak podľa vlastného uváženia.

## Metódy a formy práce

Pri vyučovaní je potrebné čo najviac vystaviť žiaka cieľovému jazyku zo strany učiteľa a výukových materiálov (CD, DVD, multimediálnych programov a pod.) Vyučovať v malej komunite s využitým rôznych foriem práce.

Metóda je pedagogická - špecifická didaktická aktivita subjektu a objektu vyučovania, rozvíjajúca vzdelanostný profil žiaka, súčasne pôsobiaca výchovne, a to v zmysle vzdelávacích i výchovných cieľov v súlade s vyučovacími a výchovnými princípmi.

Pomocou správne zvolených metód treba vytvoriť atmosféru, v ktorej sa dieťa môže učiť s radosťou bez strachu a stresu, treba využiť a motivovať chuť dieťaťa do učenia sa a jeho prirodzenú zvedavosť, treba zohľadňovať potreby dieťaťa a hlavne umožniť mu sa učiť za pomoci všetkých zmyslov, treba dieťa naučiť sa reagovať v anglickom jazyku, aktívne ho používať a postupne sa v jazyku osamostatniť.

 **Metódy práce:**

* výklad,
* motivačné metódy rozhovoru,
* reproduktívne i produktívne metódy upevňovania učiva,
* demonštračné vizuálne i audiovizuálne metódy,
* dramatizačné metódy,
* interaktívne metódy,
* heuristické metódy projektovej práce,
* problémová.

**Formy práce:**

* individuálna a skupinová práca žiakov, tímové hry,
* práca vo dvojici,
* frontálna výučba,
* práca s učebnicou, pracovným zošitom, multimediálnymi programami, CD, časopisom a internetom.

## hodnotenie predmetu

1. priebežné hodnotenie
	1. práca na hodine (sústavné pozorovanie výkonov žiakov na vyučovaní, aktivity- pasivity žiakov, tvorivosť, pripravenosť na vyučovanie)
	2. slovná zásoba (ústne a písomné preverovanie zvládnutia, úlohy s priraďovaním, dopĺňaním, kreslením)
	3. malé bleskovky s doplňovaním, priraďovaním na overenie zvládnutia gramatického javu
* hodnotené známku s váhou 1
1. hodnotenie zvládnutia tematického celku
	1. test ( po ukončení tematického celku)
	2. projekt (podľa jazykovej úrovne žiakov, minimálne 1x za polrok)
* hodnotené známkou s váhou 3

**Hodnotenie výkonového štandardu**

**Počúvanie s porozumením**

* hodnotené priamo na hodinách (ústne slovným hodnotením)
* malé bleskovky s doplňovaním, priraďovaním, vyfarbovaním podľa počutého, voľbou pravda-nepravda podľa počutého
* súčasť testu (súčasť známky z testu)

**Čítanie s porozumením**

* hodnotené priamo na hodinách (ústne slovným hodnotením)
* malé bleskovky s doplňovaním, priraďovaním, vyfarbovaním podľa krátkeho textu, odpovedaním na otázky z textu
* súčasť testu (súčasť známky z testu)

**Písomný prejav**

* hodnotené priamo na hodinách (ústne slovným hodnotením)
* malé bleskovky s doplňovaním
* súčasť testu (súčasť známky z testu)
* projekt (rozsah podľa jazykovej úrovne žiakov)

**Ústny prejav**

* hodnotené priamo na hodinách ( aktivita, tvorivosť, pohotovosť- ústne slovným hodnotením alebo známkou)
* projekt (prezentácia podľa jazykovej úrovne žiakov)

V 4. ročníku sa predmet anglický jazyk klasifikuje.

Učiteľ je povinný viesť evidenciu o každej klasifikácii žiaka.

 Prospech z jednotlivých vyučovacích predmetov sa na vysvedčení pre 4. ročník základnej školy bude hodnotiť známkou týmito stupňami:

### Stupeň 1 (výborný)

Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je estetický. Výsledky jeho činností sú kvalitné až originálne.

### Stupeň 2 (chválitebný)

Žiak ovláda poznatky, pojmy a zákonitosti podľa učebných osnov a vie ich pohotovo pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má občas nedostatky v správnosti, presnosti a výstižnosti.

### Stupeň 3 (dobrý)

Žiak má v celistvosti a úplnosti osvojené poznatky, pojmy a zákonitosti podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.

### Stupeň 4 (dostatočný)

Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj v ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť.

### Stupeň 5 (nedostatočný)

Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.

**Hodnotíme:** komunikačné schopnosti v jazyku (umelecké a psychomotorické schopnosti, analýzy problémov a schopnosti ich riešenia, počúvanie a schopnosti viesť dialóg).

 **Prostriedky hodnotenia:** Žiaci sú priebežne hodnotení známkami.

**Povinné:** testy po lekciách, projekty, ústne skúšanie.

**Nepovinné:** úprava zošitov, bleskovky.

Prierezové témy

|  |  |  |  |  |
| --- | --- | --- | --- | --- |
| **Prierezové témy** | **Tem. celok** | **Obsahový štandard****Téma** | **Výkonový štandard****Výstup na hodnotenie** | **Medzipredmetové vzťahy** |
| Mediálna výchovaOchrana človeka a zdraviaBezpečnosť a prevenciaFinančná gramotnosťRodinná výchova | **WELCOME** | **Slovná zásoba:** Film, studio, jungle, film star, make a film, shark, cool, get up, have breakfast, go to bed, morning, afternoon, evening, night, months, numbers 50-100**Jazykové štruktúry (aktívne)**In the morning/afternoon/evening, at night, I get up in the morning. I go to bed at night.Do you like? I like/ don’t like. I love. He is (eight). She likes…., I’m nine. Yes, I do/ no, I don’t. | Pozitívne motivovaný žiak* vie sa pozdraviť a povedať svoje meno a vek, vie povedať abecedu a pozná dni v týždni
* spieva počas nahrávky
* ovláda preberanú slovnú zásobu
* reaguje na pokyny učiteľa
* spája súvisiace obrázky
* pracuje s obrázkovým materiálom
* číta jednoduché vety
* reprodukuje počuté
 | MATPDAHUVVYV |
| Osobnostný a sociálny rozvojEnvironmentálna výchovaOchrana človeka a zdravia | **UNIT 1 – FREE TIME** | **Slovná zásoba:**Playing football, skiing, cooking, watching tv, playing computer games/ the guitar, riding my horse/your bike/scooter, skipping, skateboarding, sleeping, lying, help, find, actually, detective, lighthouse, climbing the stairs, unusual, design, castle, stadium, slide, snowboarding, knitting, rock climbing, pottery, juggling**Jazykové štruktúry (aktívne):**I/you like/don’t like (sleeping).He likes / doesn’t like…, Does he like….?What do you like doing? Do you like ….? I’m from Canada.**CLIL –** PE, Geography, Wider World – Birthdays round the world, social science – unusual houses | Pozitívne motivovaný žiak- reaguje na pokyny učiteľa- reprodukuje počuté- zvládne úlohu v jednoduchom príbehu podľa obrázka a nahrávky- vie pospájať súvisiace prvky- spieva počas nahrávkyZvládol slovnú zásobu lekcie písomne i ústne. | TSVVLAHUV |
| Osobnostný rozvoj- sebahodnotenie | **TEST 1** | Slovná zásoba, jazykové štruktúrya zručnosti z Unit 1 | Pozitívne motivovaný žiak* vie využiť a preukázať
* získané vedomosti
* vie opraviť chybu
 |  |
| Environmentálna výchovaČitateľská gramotnosťBezpečnosť a prevenciaTvorba projektu a prezentačné zručnosti | **UNIT 2 - ANIMALS** | **Slovná zásoba:**Elephant, lion, monkey, giraffe, crocodile, hippo, leaves, live, Africa, flat, river, trunk, only, standing up, tongue, not (very) much, every day, facts**Jazykové štruktúry (aktívne):**What do (lions) eat? (Lions) eat (meat).Do (lions/they) eat (meat)? Yes, they do. /No, they don’t. Lions live in Africa. My cat/she/he/it lives with me. He/she/it eats meat. Are they here? **CLIL** – Science – amazing animals | Pozitívne motivovaný žiak* spieva počas nahrávky
* ovláda preberanú slovnú zásobu
* reaguje na pokyny učiteľa
* spája súvisiace obrázky a slová
* pracuje s obrázkovým materiálom
* číta jednoduché vety
* reprodukuje počuté
* zvládne úlohu v hre, zvládne napísať jednouché slová a vety z lekcie
 | PDAVLAHUVPVC |
| Osobnostný rozvoj- sebahodnotenie | **TEST 2** | Slovná zásoba, jazykové štruktúrya zručnosti z Unit 2 | Pozitívne motivovaný žiak* vie využiť a preukázať
* získané vedomosti
* vie opraviť chybu
 |  |
| Mediálna výchovaOsobnostný a sociálny rozvojBezpečnosť a prevenciaTvorba projektu a prezentačné zručnosti | **UNIT 3 - WEATHER** | **Slovná zásoba:**The sun, wind, rain, snow, storm, cloud, wet, cold, stormy, splash, shine, blow, rainbow, sad, spring, summer, autumn, winter, seasons, year, sea, kite, park, strawberries, peaches, Action!, Quiet!, This way!, beach, lie, place, hurricane, camera, waves, extreme, sofa, orang-utan, rainforest, zoo, lion cubs, sharp claws, National Park, wildlife parks, wild animals, country**Jazykové štruktúry (aktívne):**What is the weather like today?It’s cold and windy. It’s spring. It snows in the winter. **CLIL** –Science – amazing animals, rešpektovanie zvierat | Pozitívne motivovaný žiak:* vie povedať o svojich domácich zvieratkách
* ovláda preberanú slovnú zásobu
* reaguje na pokyny učiteľa
* spája súvisiace obrázky a slová
* pracuje s obrázkovým materiálom
* číta jednoduché vety a text
* reprodukuje počuté
* zvládne úlohu v hre
* rozumie pokynom
 | PDATSVINF |
| Osobnostný rozvoj- sebahodnotenie | **TEST 3** | Slovná zásoba, jazykové štruktúrya zručnosti z Unit 3 | Pozitívne motivovaný žiak* vie využiť a preukázať
* získané vedomosti
* vie opraviť chybu
 |  |
| Multikultúrna výchovaOsobnostný a sociálny rozvojFinančná gramotnosťRodinná výchova | **CHRISTMAS** | **Slovná zásoba:**special, turkey, sprouts, pudding, crackers, go” bang”, joke, snowball, snowman, hanging **Jazykové štruktúry (aktívne):** We open presents in the morning. We pull crackers. What is (Grace) wearing in the picture? **Jazykové štruktúry (receptívne):** Look at this. Christmas tree. Jednoduché pokyny v angličtine | Pozitívne motivovaný žiak * ovláda preberanú slovnú zásobu, reaguje na pokyny učiteľa
* aktívne pracuje s textom riekanky
* číta slová a text z obrázku
* reprodukuje počuté
 | VYVHUVPVC |
| Ochrana človeka a zdravia Regionálna a tradičná ľudová kultúraBezpečnosť a prevenciaTvorba projektu a prezentačné zručnosti | **UNIT 4 – MY WEEK** | **Slovná zásoba:** Go skateboarding/ swimming, do karate/ gymnastics, have music/ballet/singing lessons, far, busy, work, feed, radio, internet, plane, snowmobile, survey **Jazykové štruktúry (aktívne):** He has(got) music lesson at 4 o’clock/half past two. What time do you /does he (do karate)? How does he go to school? Does he go by bus? He goes to school by bus. He walks to school. What does she do on Saturdays? What do you do on Sundays? Does he walk to school? On Fridays he goes swimming. Is it very far? **CLIL** – Art – cesta do školy Eating – zdravá výživa | Pozitívne motivovaný žiak * ovláda preberanú slovnú zásobu, reaguje na pokyny učiteľa
* spieva pieseň
* reprodukuje počuté,
* - zvládne úlohu v hre
 | VYVTSVPDAOBV |
| Osobnostný rozvoj- sebahodnotenie | **TEST 4** | Slovná zásoba, jazykové štruktúrya zručnosti z Unit 4 | Pozitívne motivovaný žiak* vie využiť a preukázať
* získané vedomosti
* - vie opraviť chybu
 |  |
| Multikultúrna výchovaOsobnostný a sociálny rozvojČitateľská gramotnosťFinančná gramotnosť | **UNIT 5 - JOBS** | **Slovná zásoba:** Doctor, builder, farmer, teacher, ballet dancer, basketball player, a lot of, difficult, champion, win, medals, Olympic Games, go running/shopping, football player, score, goal, actor, hero, police officer, firefighter, film star**Jazykové štruktúry (aktívne):** What do you want to be? I want / don’t want to be…. What does she/he want to be? He/she wants to be….. Does he want to be a ….? Yes, he does. No, he doesn’t.I am an astronaut. I love dancing. **CLIL** – PE , Social Science  | Pozitívne motivovaný žiak - ovláda preberanú slovnú zásobu, reaguje na pokyny učiteľa- číta vety a text s porozumením. - vie texty aktívne prerozprávať.- aktívne sa zúčastňuje práce v triede | TSVOBVINF |
| Osobnostný rozvoj- sebahodnotenie | **TEST 5** | Slovná zásoba, jazykové štruktúrya zručnosti z Unit 5 | Pozitívne motivovaný žiak* vie využiť a preukázať
* získané vedomosti
* vie opraviť chybu
 |  |
| Environmentálna výchovaOchrana človeka a prírodyTvorba projektu a prezentačné zručnosti | **UNIT 6 - RAINFOREST** | **Slovná zásoba:**Waterfall, mountain, bridge, valley, behind, next to, in front of, forest, swing, curly/strong tails, eagles, whales, silent wings, tiny eyes, sky, shark claws, tapir, giant, hummingbird, jaws, nectar, hippopotamus **Jazykové štruktúry (aktívne):** He/she/it is behind/next to/ in front of the box. Where is the snake? They can swim. It’s really big. It isn’t a real snake. **CLIL** – Geography – Amazon rainforest, protecting rainforest , the Earth | Pozitívne motivovaný žiak * ovláda preberanú slovnú zásobu,
* reaguje na pokyny učiteľa
* aktívne spieva počas nahrávky a ovláda text piesne.
* zvláda danú slovnú zásobu v písomnej forme.
* komunikuje známych jazykových štruktúr
 | VLAVYVHUVPDA |
| Osobnostný rozvoj- sebahodnotenie | **TEST 6** | Slovná zásoba, jazykové štruktúrya zručnosti z Unit 6 | Pozitívne motivovaný žiak* vie využiť a preukázať
* získané vedomosti
* vie opraviť chybu
 |  |
| Osobnostný a sociálny rozvojOchrana človeka a zdraviaČitateľská gramotnosť Mediálna výchovaRodinná výchova | **UNIT 7 - FEELINGS** | **Slovná zásoba:** Hungry, thirsty, tired, angry, exited, smiling, laughing, crying, shouting, funny, naughty, long goodbyes, make faces, because, always, diver, seal, turtle, dragon, lantern, traditional dress, fireworks, choir **Jazykové štruktúry (aktívne):** Why is she/he crying? Because she is sad. It’s funny. What makes you feel happy? Sunny days makes me happy. I’m happy. It makes me feel angry. How does it make you feel? **CLIL** – Music – posters, films, music | Pozitívne motivovaný žiak * ovláda preberanú slovnú zásobu,
* reaguje na pokyny učiteľa
* reaguje na pokyny učiteľa
* zvláda danú slovnú zásobu v písomnej forme.
* číta text s porozumením
* aktívne pracuje s textovým materiálom
* zvládne úlohu v hre
* tvorí otázky a odpovede
 | HUVPDAINF |
| Multikultúrna výchovaRodinná výchova | **MOTHER’S DAY** | **Slovná zásoba:**Mother’s Day, tea, rose, box of chocolates, care, treat, breakfast, toast, present, always | Pozitívne motivovaný žiak - ovláda slovnú zásobu. | VYV |
| Osobnostný rozvoj- sebahodnotenie | **TEST 7** | Slovná zásoba, jazykové štruktúrya zručnosti z Unit 7 | Pozitívne motivovaný žiak* vie využiť a preukázať
* získané vedomosti
* vie opraviť chybu
 |  |
| Ochrana človeka a zdraviaTvorba projektu a prezentačné zručnostiBezpečnosť a prevencia | **UNIT 8 – BY THE SEA** | **Slovná zásoba:** Sailing, surfing, snorkelling, horse-riding, fishing, bees, Dear, today, lots of love, penguin, save, present, act, scene, Great!, coral reef, global warming, sea animals, dead, in danger, land**Jazykové štruktúry (aktívne):** What’s everyone doing? What are you scared of? I’m / I’m not scared of snakes. I’m bored with toy cars. I’m keen on fishing. I’m terrified of sharks. I’m having fun. **CLIL** – Science – saving a coral reefs | Pozitívne motivovaný žiak * ovláda preberanú slovnú zásobu,
* reaguje na pokyny učiteľa
* aktívne spieva počas nahrávky a ovláda text piesne.
* zvláda danú slovnú zásobu v písomnej forme.
 | PDAVLA |
| Osobnostný rozvoj- sebahodnotenie | **TEST 8** | Slovná zásoba, jazykové štruktúrya zručnosti z Unit 8 | Pozitívne motivovaný žiak * vie využiť a preukázať
* získané vedomosti
* vie opraviť chybu
 |  |

MAT- matematika

OBV- občianska výchova

PDA- prírodoveda

VLA- vlastiveda

VYV- výtvarná výchova

HUV- hudobná výchova

TSV- telesná a športová výchova

PVC- pracovné vyučovanie

INF- informatika

## Učebné zdroje

Na podporu a aktiváciu vyučovania a učenia žiakov sa využijú nasledovné učebné zdroje:

* Our Discovery Island 3- Pupil’s book, (autor- Tessa Lochowski)
* Our Discovery Island 3- Activity book,
* multimediálny výukový iTools,
* webové stránky, ktoré sú venované výučbe anglického jazyka,
* dvojjazyčné a obrázkové slovníky,
* obrazový demonštračný materiál (obrázkové a príbehové karty, pexesá, figúrky, kocky a pod.).

 **Učebné osnovy sú totožné so vzdelávacím štandardom ŠVP pre príslušný predmet.**